Hello, Goodbye

«Hello, Goodbye» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 24. november 1967 som gruppens 16. britiske A-side singel (med «I Am the Walrus» som B-side). Tre dager senere ble samme singel utgitt i USA. I sistnevnte land ble «Hello, Goodbye» også inkludert på albumet Magical Mystery Tour som ble utgitt samme dag som singlen.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Bakgrunn 
Alistair Taylor jobbet på kontoret til The Beatles manager Brian Epstein og var  den som ordnet praktiske ting for gruppen. En dag var han på besøk hos McCartney like i nærheten av Abbey Road Studios. Han var nysgjerrig på hvordan McCartney lagde sanger, og begge satte de seg ved et harmonium. McCartney ga beskjed om at dersom han sa et ord, skulle Taylor si det motsatte ordet. Eksempelvis hvis han sa «ha det», måtte Taylor si «hei». Dersom «lav» ble sagt, ble det motsatte «høy». Da Taylor tok farvel var han ikke helt sikker på hvorvidt sangen var lagd fra før av, og at McCartney bare lot som om han fant den på der og da. John Lennon som hadde bidratt med «I Am the Walrus», følte seg snytt for en A-side singel til tross for at Hello, Goodbye ble gruppens mest solgte singel siden She Loves You.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 370

 Innspilling 
Arbeidstittelen var «Hello Hello» under hele innspillingsprosessen. De startet 2. oktober 1967 i Abbey Road Studios. Det som ble spilt inn denne kvelden, var trommer, piano, orgel, bongoer, maracas, conga og tamburin. De rakk 14 tagninger, og den raske avslutningen som ble kalt «Maori finale», var med i sangen helt fra begynnelsen. (Den avslutningen er for øvrig med i filmen Magical Mystery Tour under visningen av rulletekstene)Lewisohn, Mark (1988). The Beatles Recording Sessions s. 128 19. oktober 1967 ble det lagt på to gitarer, McCartneys solistvokal (spilt inn to ganger) og kor fra George Harrison og Lennon.Lewisohn, Mark (1988). The Beatles Recording Sessions s. 128 På Anthology 2 har man anledning til å høre hvordan sangen hørtes ut på dette stadiet.Anthology 2 – informasjon i heftet som fulgte med utgivelsen (s. 43)

20. oktober 1967 ble det lagt på bratsj av Ken Essex og Leo Birnbaum. De skulle egentlig være ferdig med sin jobb kl 23, men det varte og rakk til halv tre om natta, og derfor fikk de overtidsbetaling. McCartney satt ved et piano og spilte det han ønsket bratsjene skulle spille. Produsent George Martin satt ved siden av og skrev det ut på noter. Mens dette foregikk, satt en annen av Beatlesmedlemmene på gulvet med fargestifter og tegnet. Fem dager senere la McCartney på bass.Lewisohn, Mark (1988). The Beatles Recording Sessions s. 129

2. november 1967 la McCartney på enda en bass, og dermed var sangen klar for remiksing og utgivelse.Lewisohn, Mark (1988). The Beatles Recording Sessions s. 130

 Musikere og instrumenter 
Paul McCartney: piano, perkusjon, bass, vokal
John Lennon: orgel, akustisk gitar, perkusjon, kor
George Harrison: sologitar, perkusjon, kor
Ringo Starr: trommer, bongoer, conga
Ken Essex: bratsj
Leo Birnbaum: bratsj

 Listeplasseringer 
Land (1967)Plass111122«Hello, Goodbye» på listene i Østerrike og Sveits.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 351«Hello, Goodbye» på VG-lista.

 Promovideoer 
10. november 1967 var The Beatles i Saville Theatre i London for å spille inn promoer til «Hello Goodbye». Damer som er kledd i Hawaii-skjørt, er med i avslutningssekvensene:Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 272

Gruppen har på seg de samme kostymene som de har på seg på omslaget til Sgt. Pepper's Lonely Hearts Club Band.
De har på seg mer pyntete klær.
Klipp fra begge foregående versjoner sammen med scener hvor de danser, tøyser og tuller.

 McCartneys offisielle konsertutgivelser av «Hello, Goodbye» 
McCartney konsertdebuterte 26. september 1989 med «Hello, Goodbye» i Drammenshallen i Drammen. Et og samme opptak har blitt gitt ut på både Back in the U.S. (utgitt 2002) og Back in the World (utgitt 2003).Informasjon fra Paul McCartneys offisielle webside.

Referanser

 Eksterne lenker 
 Sangteksten  (presentert på The Beatles' offisielle nettside.




Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1967
Kategori:Singler fra 1967
Kategori:Britiske sanger